****

**FELHÍVÁS**

**KOMATÁL KÖZÖSSÉGEK LÉTREHOZÁSÁRA**

**Előzmények:**

Az elmúlt év decemberében az Emberi Erőforrások Minisztériuma támogatásával a Nemzeti Művelődési Intézet – együttműködésben a Népművészeti Egyesületek Szövetségével, a Népfőiskola Alapítvánnyal és a Nagycsaládosok Országos Egyesületével – Kárpát-medencei alkotói pályázatot hirdetett a komatál-komakendő hagyományának újraélesztése, népszerűsítése érdekében.

A pályázati felhívásra 281 alkotó és alkotói közösség jelentkezett a Kárpát-medencéből. A 2019 áprilisában megrendezett Komatál Konferencián és Kiállításon a zsűrizett pályaművekből 628 alkotást tekinthettek meg az érdeklődők a Lakitelek Népfőiskolán. A tárlatra – a komatálakon kívül – az étel vagy kenyér letakarására szolgáló komakendővel és a hagyományhoz köthető ajándéktárgyakkal (játék, ruha, kosár) készültek a Kárpát-medencei népi kézművesek.

**Jelen felhívás célja:**

**A Komatál Programmal a szervezők a családi, rokoni, szomszédsági, baráti kötelékeket megerősítő népszokást, a komatál átadásának hagyományát szeretnék feleleveníteni. A komatál, komakendő átadása egy olyan gesztus, amely nem csupán az étel adományozásáról szól, hanem a baráti segítségnyújtásról, a kismama és az újszülött meglátogatásáról, a közösség összetartó szerepének és a családok, a családi kötelékek megerősítéséről is.** A felhívás célja, hogy a résztvevők komaközösségeket hozzanak létre, mely komatál közösségek díjmentesen igényelhetnek – az előzményekben jelzett – zsűrizett népművészeti tárgyakat a Komatál Program Kárpát-medencei Alkotói Pályázat termékeiből.

**Jelentkezők köre**: Kárpát-medencében létrejövő komaközösségek

**Részvételi feltételek:**

* Minimum 6 főből álló komatál közösség létrehozása;
* a kiválasztott család étellel való ellátása az újszülött hazaérkezését követő 12 napon keresztül;
* fotódokumentáció készítése az átadásokról;
* 12 elkészített étel receptjének beküldése a kapcsolódó ételfotókkal.

**Közösségenként igényelhető alkotások száma:** 3 db (1 db komatál; 1 db komakendő; 1 db egyéb, a népszokáshoz kapcsolódó termék (kosár, játék, ruhadarab, stb.).

**A felhívási cél megvalósulásának időtartama:** 2019. július 4.– 2020. június 30. (a zsűrizett alkotások és a beérkezett igények függvényében).

**A népművészeti alkotások átvételének helye:** Magyarország19 megyeszékhelyén, a Nemzeti Művelődési Intézet megyei igazgatóságainak telephelyén, előre egyeztetett időpontban.

**Igénylés módja:** Az igénylést a letölthető „*Adatlap és nyilatkozat a komatál igényléséhez”* című dokumentum kitöltésével és megküldésével lehet elindítani. Az adatlapokat a [komatal@nmi.hu](mailto:komatal@nmi.hu) e-mail címre kell megküldeni.

**Az igénylés elküldésének ideje:** az újszülött tervezett megszületése előtti 60 nappal. Az igényléseket a Nemzeti Művelődési Intézet szakmai igazgatója, valamint egy delegált megyei igazgató bírálja el.

**Az igénylések elbírálásának időtartama:** 30 munkanap.

**Értesítés módja:** e-mailben, az igénylő adatlapon megadott e-mail címre küldött válaszlevélben történik.

**Mit kell tennie a közösségnek, ha térítésmentesen, a program keretein belül szeretne hozzájutni a komakellékekhez?**

1. Hozzon létre egy komatál közösséget!
2. Olvassa el a részletes csatlakozási felhívást!
3. Töltse ki a letölthető Adatlap és nyilatkozat elnevezésű űrlapot a komatál igényléséhez, és küldje el a [komatal@nmi.hu](mailto:komatal@nmi.hu) e-mail címre.
4. Várja meg kollégánk értesítését az elbírálásról.
5. Válassza ki a weboldalon, hogy a katalógusból milyen pályázati termékeket igényel. (Minden komatál-közösség összesen három terméket igényelhet: egy komatálat, egy komakendőt és egy egyéb tárgyat.)
6. Egyeztesse le a komakellékek átvételének időpontját és helyszínét. Majd vegye át azokat.
7. Gyűjtsön ötleteket, recepteket!
8. Várja meg a megajándékozandó gyermek megszületését.
9. Regisztráljon a weboldalon a Komatál Közösségek menüpontban.
10. Töltse fel az első komatál átadásának fotóit.
11. Már aktív regisztrációval frissítse a közösség adatlapját az átadás egymást követő 12 napján egy-egy fotóval.
12. Küldje be receptjeit a receptgyűjteménybe ([komatal@nmi.hu](mailto:komatal@nmi.hu))!

**Kiegészítő információk:** Családonként egy komaközösség működését támogatja a program. Az igényeket a termékek függvényében, a készlet erejéig tudják a szervezők figyelembe venni. A komatál átadásáról készült fotók közül maximum 12 db fotót tudunk fogadni, fotónként maximális méret 2 MB. Tájékoztatjuk, hogy amennyiben személyiségi jogokat sértő kép, illetve szöveg kerül fel, vagy olyan fotó, amelynek törlését a fotón szereplő, vagy kiskorú esetében, annak szülője kezdeményezi, akkor azt a weblap adminisztrátora törli!

**A Komatál Program meghirdetői:**

Nemzeti Művelődési Intézet, Népművészeti Egyesületek Szövetsége, Népfőiskola Alapítvány, Nagycsaládosok Országos Egyesülete.

**A programot koordináló szervezet:** Nemzeti Művelődési Intézet

**Támogató:** Emberi Erőforrások Minisztériuma

**A felhívás letölthető mellékletei:**

* Adatlap és nyilatkozat a komatál-igényléshez
* [Receptadatlap](https://komatalprogram.hu/upload/receptadatlap.doc)
* [Adatvédelmi tájékoztató](https://komatalprogram.hu/upload/adatkezelesi_tajekoztato_receptbekuldoknek.doc)
* [A Nemzeti Művelődési Intézet megyei igazgatóságainak címlistája](https://komatalprogram.hu/upload/megyei_igazgatosagok_cimlista_2019_06.pdf)

**Kapcsolatfelvétel és információ:** [komatal@nmi.hu](mailto:komatal@nmi.hu)

**A program weboldala, ahol a zsűrizett alkotások és alkotóik megtekinthetők:** [www.komatalprogram.hu](http://www.komatalprogram.hu)